બજેટ પહેલાં બજારમાં શું અને શા માટે બની રહ્યું છે એ તો હાલ નજરની સામે છે, હવેના સપ્તાહનો એક-એક દિવસ ઘટનાનો છે, કેમ કે હવે રેલવેબજેટ આવશે, આર્થિક સર્વેક્ષણની જાહેરાત થશે, જેને લીધે દેશની ઇકૉનૉમી કઈ દિશામાં છે એનો કંઈક અંશે ચિતાર મળશે. એમ છતાં બજેટ પહેલાંની આ ઘટનાઓ લોકોને મન ધુળેટી પહેલાંના દિવસોમાં ફૂટતા ફુગ્ગાઓ જેવી ગણાય છે. ખરી બાબત તો ધુળેટીની એટલે કે બજેટની છે. જોકે, આ ઘટનાઓની પણ બજાર પર અસર તો થાય છે, પણ બજેટ જેવી નહીં. બજેટનો રંગ અને રસ સાવ જુદા જ હોય છે.